Kvinne arrestert: Nektet å dele ut vielsesattest til homofile - får støtte
Kim Davis, lederen for et offentlig kontor i Rowan county i Kentucky, ble tidligere denne uken arrestert etter å ha nektet å dele ut vielsesattester til homofile som har inngått partnerskap – i henhold til amerikansk lov. Til tross for at en dommer i Kentucky har vedtatt at homofile ekteskap er tillatt i delstaten, nektet Davis å følge loven – og begrunnet det med sin religiøse overbevisning, skriver ABC News.Et stort presseoppbud var til stede og fikk med seg den følelsesladede krangelen mellom Davis og to homofile par som ikke fikk ekteskapsattesten de har krav på. – Hvilken myndighet har du til å nekte oss vigselsattesten vår?, spør en mann. – Guds myndighet, svarer kvinnen, foran et fullt pressekorps og mange tilskuere som samlet seg rundt skranken på det offentlige kontoret. En annen mann foreslår at Davis sier opp jobben sin dersom hun mener at troen kommer i veien for å følge loven. Husker du denne? Slik kom kjendisene ut av skapetSaken har skapt voldsomme reaksjoner både blant tilhengere og motstandere av homofile ekteskap. Lørdag samlet rundt 300 personer seg utenfor fengselet Grayson i Kentucky, for å vise sin støtte til den konservative kontorsjefen. Flere av demonstrantene bar skilt med utsagn som «vi skal adlyde Gud før mennesker», «Kim Davis som president», «Nei til pervers sodomi» og «Kim Davis – en kristen helt». Davis kan ifølge ABC News slippes fri så fort hun godtar dommer David Bunnings krav om at hun skal begynne å respektere loven og dele ut ekteskapsattestene. Det kommer imidlertid trolig ikke til å skje med det første. – Hun vil aldri krenke sin egen samvittighet, sier Davis' advokat Matthew Staver, ifølge nettstedet, mens ektemannen hennes Joe Davis forteller at kona er forberedt på å sone i fengsel. Også Det hvite hus gikk tidligere denne uken ut og kommenterte saken. – Ingen offentlig ansatt kan heve seg over loven, sa presseansvarlig i Det hvite hus, Josh Earnest, ifølge Washington Times. Les også: Stein Erik Hagen kjemper for de homofiles plass i kirken
Kim Davis (49) nektet å følge loven, og gi homofile papirene de har krav på. Lørdag møtte flere hundre opp utenfor fengselet for å støtte henne.